b'\n_START_ARTICLE_\nJoan Jord\xc3\xa1n\n_START_SECTION_\nSeurajoukkueura\n_START_PARAGRAPH_\nJord\xc3\xa1n liittyi barcelonalaisseura Espanyolin junioriakatemiaan vuonna 2011. H\xc3\xa4n pelasi ensimm\xc3\xa4isen ottelunsa seuran reservijoukkueessa kaudella 2012\xe2\x80\x932013, joka pelasi maan kolmanneksi korkeimmalla sarjatasolla Segunda Divisi\xc3\xb3n B:ss\xc3\xa4._NEWLINE_21. elokuuta 2014 Jord\xc3\xa1n teki viisivuotisen sopimuksen seuran kanssa ja h\xc3\xa4net nostettiin samalla edustusjoukkueen kokoonpanoon. Yhdeks\xc3\xa4n p\xc3\xa4iv\xc3\xa4\xc3\xa4 my\xc3\xb6hemmin h\xc3\xa4n pelasi ensimm\xc3\xa4isen ottelunsa edustusjoukkueessa kotikent\xc3\xa4ll\xc3\xa4 Sevillaa vastaan._NEWLINE_Jord\xc3\xa1n teki ensimm\xc3\xa4isen maalinsa 10. tammikuuta 2016 ottelussa Eibaria vastaan. 26. hein\xc3\xa4kuuta 2016 h\xc3\xa4n siirtyi kauden kest\xc3\xa4v\xc3\xa4ll\xc3\xa4 lainasopimuksella Real Valladolidiin, joka pelasi yht\xc3\xa4 sarjaporrasta alempana Segunda Divisi\xc3\xb3nissa._NEWLINE_13. hein\xc3\xa4kuuta 2017 h\xc3\xa4n teki kolmivuotisen sopimuksen Eibarin kanssa ja h\xc3\xa4nest\xc3\xa4 maksettiin 1 miljoonan euron siirtokorvaus. Ensimm\xc3\xa4isell\xc3\xa4 kaudellaan h\xc3\xa4n onnistui maalinteossa yhteens\xc3\xa4 kuusi kertaa ja antoi nelj\xc3\xa4 maaliin johtanutta sy\xc3\xb6tt\xc3\xb6\xc3\xa4._NEWLINE_27. kes\xc3\xa4kuuta 2019 Jord\xc3\xa1n allekirjoitti nelivuotisen sopimuksen Sevillan kanssa ja h\xc3\xa4nest\xc3\xa4 maksettiin 14 miljoonan euron siirtokorvaus.'